Αθήνα 7/2/2024 Αριθμός Πρωτοκόλλου:507/2024

**ΠΡΟΣΚΛΗΣΗ ΕΤΗΣΙΑΣ ΤΑΚΤΙΚΗΣ ΓΕΝΙΚΗΣ ΣΥΝΕΛΕΥΣΗΣ**

**των Μελών της ΠΕΕΔ**

Κατόπιν της από 17/1/2024 απόφασης του Διοικητικού Συμβουλίου της Πανελλήνιας Ένωσης Επιχειρήσεων Διαμεταφοράς και σύμφωνα με το καταστατικό της, καλούνται όλα τα μέλη του συνδέσμου στην Ετήσια Τακτική Γενική Συνέλευση την Παρασκευή 23/2/2024 και ώρα 16:00 π.μ., στα γραφεία της ΠΕΕΔ, Κοζάνης 25, Βοτανικός, προς συζήτηση και λήψη αποφάσεων επί των παρακάτω θεμάτων της ημερήσιας διάταξης.

**ΘΕΜΑΤΑ ΗΜΕΡΗΣΙΑΣ ΔΙΑΤΑΞΗΣ**

1. Πεπραγμένα Διοικητικού Συμβουλίου κατά το έτος 2023.
2. Οικονομικός Απολογισμός έτους 2023 και απαλλαγή του ΔΣ από κάθε ευθύνη.
3. Έγκριση προϋπολογισμού έτους 2024.
4. Τοποθέτηση ΔΣ – Ανακοινώσεις σε διάφορα θέματα που αφορούν τον κλάδο.
5. Προτάσεις-Αποφάσεις.
6. Εκλογή Διοικητικού Συμβουλίου και Εξελεγκτικής Επιτροπής για την περίοδο Μάρτιος 2024 – Μάρτιος 2027.

Επισημαίνεται, ότι στην Ετήσια Τακτική Γενική Συνέλευση δικαίωμα ψήφου έχουν τα Τακτικά μέλη του συνδέσμου, τα οποία έχουν εκπληρώσει τις οικονομικές υποχρεώσεις τους έως την 31/12/2023.

Η δήλωση υποψηφιότητας των επιθυμούντων μελών για τις θέσεις του Διοικητικού Συμβουλίου και της Εξελεγκτικής Επιτροπής πρέπει να εκδηλωθεί μέχρι την Τρίτη 13/2/2024 και ώρα 12:00, με e-mail στο [info@peed.gr](mailto:info@peed.gr) τηρώντας τις προϋποθέσεις που ορίζονται στο καταστατικό.

Σε περίπτωση που δεν υπάρξει η, κατά το άρθρο 18 παρ. 1 του καταστατικού, απαιτούμενη απαρτία (1/2 των ταμειακώς εντάξει μελών), η συνέλευση θα επαναληφθεί στις

**24 Φεβρουαρίου 2024, ημέρα Σάββατο και ώρα 09:00 π.μ. στο ξενοδοχείο: Athens Marriott (Πρώην Χανδρής),** [**Διεύθυνση**](https://www.google.gr/search?sxsrf=AOaemvKfBhD9_6B_0GYAiGY6IVnzLC7b9g:1632475135595&q=athens+marriott+hotel+%CE%B4%CE%B9%CE%B5%CF%8D%CE%B8%CF%85%CE%BD%CF%83%CE%B7&ludocid=7176356019654385206&sa=X&ved=2ahUKEwj3277ko5fzAhVThv0HHXMjB20Q6BN6BAg2EAI)**: Λεωφ. Συγγρού 385, 17564 Παλαιό Φάληρο Τηλ: 210 9471383.**

Με Φιλικούς χαιρετισμούς

Το Διοικητικό Συμβούλιο

και κατ’ εντολή του

Ο Πρόεδρος

Κιούσης Δημήτριος